cyanic-selkie/wikianc huggingface dataset:
Ζαγόρι
Οθωμανική περίοδος
Καθώς τα βουνά ήταν εκτός του άμεσου ελέγχου της Οθωμανικής Αυτοκρατορίας, προσέφεραν καταφύγιο στους Έλληνες που διώκονταν από τις οθωμανικές αρχές. Αρκετοί εξέχοντες λόγιοι του Ελληνικού Διαφωτισμού, όπως ο Νεόφυτος Δούκας και ο Αθανάσιος Ψαλίδας βρήκαν εδώ καταφύγιο, όταν ο στρατός του Σουλτάνου κατέστρεψε τα Ιωάννινα το 1820. Μερικοί από αυτούς έκαναν ακόμη και σχέδια ίδρυσης πανεπιστημίου στο μοναστήρι του Αγίου Ιωάννη του Ρογκοβού, κοντά στο Τσεπέλοβο. Το 1820, μετά την εξέγερση του Αλή Πασά, μια Τουρκική δύναμη 1500 ανδρών υπό τον Ισμαηλ Πασά έφτασε στο Ζαγόρι, τμήμα του συνολικού στρατού 20.000, που είχε σταλεί κατά του Αλή Πασά. Ο Αλέξης Νούτσος από το Καπέσοβο, μέλος της Φιλικής Εταιρείας ήταν επικεφαλής της δύναμης που αντιστάθηκε στον Αλή Πασά, αλλά οι δυνάμεις του Σουλτάνου επικράτησαν. Ο Ισμαηλ Πασάς αφαίρεσε όλα σχεδόν τα προνόμια εκτός από το δικαίωμα να διορίζουν τοπικό διοικητή, του οποίου όμως οι εξουσίες ήταν μόνο κατ' όνομα. Ο Ισμαηλ Πασάς επέβαλε πολύ βαρειά φορολογία, ανερχόμενη σε 250 ασημένια νομίσματα κατά κεφαλή και πρόσθετη φορολογία σε είδος. Αλβανοί και ντόπιοι ληστές άρχισαν πάλι ληστρικές επιδρομές. Το Ζαγόρι απελευθερώθηκε το 1913 κατά τη διάρκεια των Βαλκανικών Πολέμων.
Νεότερη περίοδος
Μετά την ένωση με την Ελλάδα, μετά τους Βαλκανικούς Πολέμους, η μετανάστευση προς τα Ελληνικά αστικά κέντρα αποψίλωσε το Ζαγόρι. Το Ζαγόρι έφερε το κύριο βάρος της Ιταλικής επίθεσης στην Ελλάδα το 1940. Η περιοχή επηρεάσθηκε επίσης από τις συγκρούσεις μεταξύ των Γερμανών και των ανταρτών του Ναπολέοντα Ζέρβα κατά το Β΄ Παγκόσμιο Πόλεμο. Την περίοδο εκείνη αρκετά χωριά του Ζαγορίου και η μονή Βουτσά, κάηκαν ως Γερμανικά αντίποινα. Η περιοχή σχεδόν ερημώθηκε κατά τον Ελληνικό Εμφύλιο Πόλεμο 1946-1949. Από τη δεκαετία του 1980 κρατικές πρωτοβουλίες αποσκοπούσαν να διατηρήσουν τον παραδοσιακό χαρακτήρα των χωριών και το φυσικό τοπίο.
Λαϊκή παράδοση
Μοναδικά έθιμα συνδέονται με αρχαιοελληνικές, παγανιστικές ή χριστιανικές εκδηλώσεις. Οι μεγαλύτερες εκκλησίες και μοναστήρια γιορτάζουν τη γιορτή του πολιούχου αγίού τους με εκδηλώσεις που μπορεί να διαρκούν αρκετές μέρες.
Πένθιμα τραγούδια (μοιρολόγια) συνοδεύουν τους θρήνους των νεκρών. Τα ταφικά έθιμα περιλαμβάνουν την εκταφή των οστών του νεκρού μετά από μια περίοδο 1-3 ετών. Τα οστά πλένονται, αρωματίζονται και τοποθετούνται σε ξύλινη λάρνακα και φυλάσσονται σε οστεοφυλάκειο σε κάθε χωριό.
Παραδοσιακή αρχιτεκτονική
Τα χωριά είναι χτισμένα γύρω από μια κεντρική πλατεία, που λέγεται επίσης μεσοχώρι (κέντρο του χωριού), με μια μεγάλη εκκλησία, ένα πλάτανο και μια δημόσια κρήνη. Πλακόστρωτα δρομάκια και μονοπάτια διασυνδέουν το υπόλοιπο χωριό. Κάθε επιμέρους γειτονιά έχει μια μικρότερη εκκλησία.
Εκκλησίες
Οι περισσότερες εκκλησίες στο Ζαγόρι χρονολογούνται από το 17ο-18ο αιώνα και μετά, αν και επιβιώνουν μερικά παλαιότερα θεμέλια. Στα περισσότερα χωριά η κεντρική εκκλησία αποτελείται από μία ευμεγέθη βασιλική, χτισμένη από πέτρα με ξύλινη στέγη, καλυμμένη από σχιστόπλακες. Είναι διακοσμημένες κυρίως από Ηπειρώτες αγιογράφους, σύμφωνα με τη Βυζαντινή παράδοση. Η είσοδος στην εκκλησία συνήθως προστατεύεται από μια περίστυλη στοά. Το καμπαναριό συνήθως είναι σε απόσταση από την εκκλησία.
Κατοικίες
Οι κατοικίες μέχρι το 18ο αιώνα ήταν μικρά ορθογωνικά κτίρια, συνήθως με ένα μόνο ισόγειο πάτωμα και με βοηθητικούς χώρους στο υπόγειο, που χρησιμοποιούνταν ως στάβλοι. Πράγματι, αυτή φαίνεται να είναι η τεχνοτροπία της κατασκευής των κατοικιών στη θέση ανασκαφής των Μολοσσών κοντά στη Βίτσα. Τα σπίτια είναι χτισμένα από τοπική πέτρα και έχουν στέγη από σχιστόπλακες. Οι σχιστόπλακες συγκρατούνται μεταξύ τους χωρίς τσιμέντο, μόνο από το βάρος των υπερκειμένων πλακών. Συνεπώς η στέγη από πλάκες απαιτεί συνεχή συντήρηση, καθώς είναι εκτεθειμένη σε έντονες χιονοπτώσεις τους χειμερινούς μήνες.
Μία συνήθως ξύλινη σκάλα οδηγεί από το χαγιάτι στην είσοδο του επάνω ορόφου που λέγεται "κρεβάτα", ανάμεσα στις κρεβατοκάμαρες. Σε σπάνιες περιπτώσεις η κρεβάτα βγάζει σε ένα μικρό μπαλκόνι με ξύλινη οροφή. Η "γκλαβανή" είναι μια μικρή είσοδος στη σοφίτα. Το υπόγειο του σπιτιού περιλαμβάνει κελάρια και άλλους χώρους αποθήκευσης, που μπορούν να χρησιμοποιηθούν ως πρόσθετα καταλύματα για ζώα.
Λίγα από τα παλιά αρχοντικά διατηρούνται, ενώ τα περισσότερα έχουν ερειπωθεί. Σε εκείνα που διατηρούνται το δωμάτιο του οντά είναι το πιο ευρύχωρο, έχει μεγάλο τζάκι και πολλές φορές τοιχογραφίες με λουλούδια. Χρησίμευε για την υποδοχή επισκεπτών.
Το Φαράγγι του Βίκου
Καρδιά του Εθνικού Δρυμού Βίκου-Αώου, το Φαράγγι του Βίκου είναι το μεγαλύτερο και πιο γραφικό από τα φαράγγια του Ζαγορίου. Το Φαράγγι του Βίκου συλλέγει τα νερά πολλών μικρών ποταμών που καταλήγουν στον ποταμό Βοϊδομάτη, που ρέει μέσα στο φαράγγι. Το Φαράγγι του Βίκου με 990 μέτρα βάθος είναι ένα από τα βαθύτερα στον κόσμο, στην πραγματικότητα το βαθύτερο σε αναλογία με το πλάτος του. Το Φαράγγι του Βίκου είναι επίσης χώρος μεγάλου επιστημονικού ενδιαφέροντος, γιατί βρίσκεται σε σχεδόν παρθένα κατάσταση και είναι παράδεισος για απειλούμενα είδη και περιέχει πολλά και ποικίλα οικοσυστήματα. Το φαράγγι είναι υδατογενές και εκτείνεται σε μήκος 12 χιλιομέτρων και έχει καταγραφεί στο βιβλίο Γκίνες ως το φαράγγι με το μικρότερο άνοιγμα παγκοσμίως, καθώς με βάθος άνω των 1.000 μέτρων είναι το βαθύτερο φαράγγι του πλανήτη, λαμβάνονατς υπόψη την σχέση βάθους και ανοίγματος των τοιχών του.
Δήμοι και χωριά
Ο Δήμος Ζαγορίου δημιουργήθηκε με την αυτοδιοκητική μεταρρύθμιση του 2010 με τη συνένωση των ακόλουθων 3 πρώην δήμων και δύο κοινοτήτων, που έγιναν δημοτικές και κοινοτικές ενότητες (οι συστατικές κοινότητες σε παρένθεση) :
Εξωτερικοί Σύνδεσμοι
Κατηγορία:Νομός Ιωαννίνων Κατηγορία:Ήπειρος Ζαγορι Κατηγορία:Ιστορικές περιοχές της Ελλάδας
Βικτόρια Αμελίνα
Η Βικτορίγια Γιούργιβνα Αμελίνα (ουκραν. Вікторія Юріївна Амеліна, 1 Ιανουαρίου 1986 – 1 Ιουλίου 2023), αργότερα γνωστή διεθνώς ως Βικτόρια Αμελίνα (Victoria Amelina), ήταν {Ουκρανή μυθιστοριογράφος. Συνέγραψε δύο μυθιστορήματα και ένα παιδικό βιβλίο, ενώ κέρδισε το λογοτεχνικό Βραβείο «Γιόζεφ Κόνραντ» και ήταν μεταξύ των «φιναλίστ» για το Βραβείο Λογοτεχνίας της Ευρωπαϊκής Ένωσης του 2022.
Τα πρώτα χρόνια και οι σπουδές
Η Αμελίνα γεννήθηκε στο Λβιβ την Πρωτοχρονιά του 1986. Σε ηλικία 14 ετών μετανάστευσε με την οικογένειά της στον Καναδά, αλλά επέστρεψαν στην Ουκρανία λίγο αργότερα. Η Αμελίνα πήρε πτυχίο επιστήμης υπολογιστών στο Λβιβ και άρχισε να εργάζεται στον χώρο της τεχνολογίας των πληροφοριών προτού στραφεί στη λογοτεχνία.
Συγγραφικό έργο
Από το 2015, με την έκδοση του πρώτου βιβλίου της, του Синдром листопаду, або Homo Compatiens (= «Το σύνδρομο της πτώσεως: περί του Homo Compatiens») η Αμελίνα αφιερώθηκε αποκλειστικά στη συγγραφή. Το πρώτο της μυθιστόρημα είχε ως θέμα τα γεγονότα του Μαϊντάν του 2014. Το βιβλίο αυτό πήρε αρκετές τιμητικές διακρίσεις και θετικές κριτικές.
Η Αμελίνα ήταν μέλος της ομοσπονδίας συγγραφέων PEN International και το 2018 έλαβε μέρος στο παγκόσμιο συνέδριό της στην Ινδία, όπου είχε μια ομιλία για τον Ουκρανό σκηνοθέτη και συγγραφέα Όλεγκ Σεντσόφ, πολιτικό κρατούμενο στη Ρωσία.
Το 2022 η Αμελίνα άρχισε να γράφει και ποίηση. , που όπως και τα πεζά έργα της έχει μεταφρασθεί σε αρκετές γλώσσες.
Ερευνήτρια
Μετά την Εισβολή της Ρωσίας στην Ουκρανία, η Αμελίνα ασχολήθηκε και με την έρευνα εγκλημάτων πολέμου. Στα πλαίσια αυτής της δραστηριότητας, τον Σεπτέμβριο του 2022 ανεκάλυψε στην περιοχή του Ίζιουμ το πολεμικό ημερολόγιο του Ουκρανού συγγραφέα και «βικιπαιδιστή» Βολοντίμιρ Βακουλένκο, ο οποίος είχε σκοτωθεί από τις ρωσικές δυνάμεις κατοχής.
Θάνατος
Το 2022 η Αμελίνα ζούσε στο Κίεβο. Αλλά στις 27 Ιουνίου 2023 τραυματίσθηκε από τη ρωσική πυραυλική επίθεση εκείνης της ημέρας στο Κραματόρσκ ενώ γευμάτιζε στη «RIA Pizza». Πέθανε από τα τραύματά της την 1η Ιουλίου στο Νοσοκομείο Μέτσνικοφ του Ντνιπρό σε ηλικία 37,5 ετών ακριβώς.
Εξωτερικοί σύνδεσμοι
Κατηγορία:Ουκρανοί συγγραφείς Κατηγορία:Συγγραφείς του 21ου αιώνα
Εχσάν Χατζισαφί
Ο Εχσάν Χατζισαφί (γενν. 25 Φεβρουαρίου 1990) είναι Ιρανός διεθνής ποδοσφαιριστής, ο οποίος αγωνίζεται ως αριστερός αμυντικός στο Ελληνικό πρωτάθλημα για την ΑΕΚ αλλά και με την Εθνική Ιράν. Ο Χατζισαφί είναι γνωστός ως ένας πολυσύνθετος παίχτης που αγωνίζεται σε πολλές θέσεις της άμυνας και του κέντρου.
Σταδιοδρομία σε συλλόγους
Ξεκίνησε την επαγγελματική του σταδιοδρομία το 2006, όταν αγωνίστηκε στη Σεπαχάν. Από εκεί έφυγε το 2015, αφού η σεζόν 2011-12, είχε δοθεί δανεικός στην Τράκτορ Σάσι. Μετά το Ιράν πήγε στη Γερμανία, όπου αγωνίστηκε για μία σεζόν στην ΦΣΦ Φραγκφούρτης, κατόπιν γύρισε στη Σεπαχάν, όπου έφυγε τελικά το 2017 και ήρθε στην Ελλάδα για τον Πανιώνιο. Έως τώρα έχει κατακτήσει τρία Κύπελλα Χαζφί, ενώ τη σεζόν 2007-08, είχε ανακηρυχθεί ο Καλύτερος Νέος Παίχτης του ιρανικού πρωταθλήματος.
Τον Αύγουστο του 2021 υπέγραψε διετές συμβόλαιο με την Α.Ε.Κ..
Διεθνής σταδιοδρομία
Έως τώρα με την Εθνική του Ιράν, έχει αγωνιστεί στο Ασιατικό Κύπελλο Ποδοσφαίρου 2011, το Παγκόσμιο Κύπελλο Ποδοσφαίρου 2014, το Ασιατικό Κύπελλο Ποδοσφαίρου 2015 και το Παγκόσμιο Κύπελλο Ποδοσφαίρου 2018. Επελέγη στο ρόστερ της ομάδας για το Μουντιάλ 2022.
Εξωτερικοί σύνδεσμοι
Κατηγορία:Ιρανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ιράν Κ20 Κατηγορία:Ποδοσφαιριστές Εθνικής Ιράν Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές ΦΣΦ Φραγκφούρτης Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ξένοι ποδοσφαιριστές στην Ελλάδα Κατηγορία:FIFA Century Club Κατηγορία:Ποδοσφαιριστές Τράκτορ Σάσι Κατηγορία:Ποδοσφαιριστές Προ Λιγκ Ιράν Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ασιατικού Κυπέλλου Εθνών 2015 Κατηγορία:Ποδοσφαιριστές Ασιατικού Κυπέλλου Εθνών 2019 Κατηγορία:Ποδοσφαιριστές Ασιατικού Κυπέλλου Εθνών 2011 Κατηγορία:Ποδοσφαιριστές Παγκοσμίου Κυπέλλου 2022
Αϊλέου (επαρχία)
Η Αϊλεου (πορτογαλικά και τετούμ: Aileu) είναι μια από τις τέσσερις επαρχίες του διαμερίσματος Αϊλέου στο Ανατολικού Τιμόρ. Πρωτεύουσα είναι η πόλη Αϊλέου, έχει πληθυσμό 20.830 κατοίκων (απογραφή 2010). Βρίσκεται στο κεντρο-δυτικό Ανατολικού Τιμόρ, δυτικά της Λόρο Μούνου και στα δυτικά του διοικητικού διαμερίσματος.
H περιοχή διαιρείται σε 11 δήμους: Ασσιρίμου, Μπαντουντάτο, Φαχίρια, Χοχολάου, Λαάε, Λαούσι, Λιουράι, Σαμπόρια, Σελόι Κράικ, Σελόι Μαλέρε
Γεωγραφία
Η Αϊλέου συνορεύει στα βόρεια με την επαρχία Λαουλάρα, στα βορειοανατολικά με την επαρχία Ρεμέξιο, στα νοτιοανατολικά με την επαρχία Λεκιντόε, στα δυτικά με την Ερμέρα και στα νότια με το Αϊνάρο.
Δήμοι
Το Αϊλέου διαιρείται σε 11 δήμους:
Παραπομπές
Κατηγορία:Επαρχίες του Ανατολικού Τιμόρ Κατηγορία:Αϊλέου
Πρωτάθλημα ποδοσφαίρου Νέας Ζηλανδίας
Το Πρωτάθλημα Ποδοσφαίρου της Νέας Ζηλανδίας (αγγλικά: New Zealand Football Championship) είναι το εθνικό πρωτάθλημα ποδοσφαίρου στη Νέα Ζηλανδία. Πρόκειται για ένα επαγγελματικό πρωτάθλημα, το οποίο διοργανώνεται από την Ποδοσφαιρική Ομοσπονδία Νέας Ζηλανδίας (NZF).
Το πρωτάθλημα διεξάγεται ξεχωριστά από τις Χειμερινές (Winter) διοργανώσεις περιφερειακών συλλόγων και πολλές από τις ομάδες που μετέχουν, αποτελούν δικαιόχρηση (franchise) από κοινού με τις Χειμερινές ομάδες. Κύριος χορηγός του πρωταθλήματος είναι η ASB Bank και ως εκ τούτου, το πρωτάθλημα έχει την ονομασία ASB Premiership.
Δομή
Η διοργάνωση χωρίζεται σε δύο φάσεις, την κανονική περίοδο (The League) και τα πλέιοφς (The Championship). Η ομάδα που στέφεται πρωταθλήτρια την κανονική περίοδο (the Minor Premier) και η κάτοχος του τίτλου του μεγάλου τελικού των πλέιοφς (the Champion), προκρίνονται στο ΟΦΚ Τσάμπιονς Λιγκ.
Σε περίπτωση που η ίδια ομάδα κερδίσει και την κανονική περίοδο και το μεγάλο τελικό, η άλλη θέση που οδηγεί στο Τσάμπιονς Λιγκ καταλαμβάνεται από την ομάδα που τερμάτισε στη δεύτερη θέση του πρωταθλήματος στην κανονική περίοδο. Αυτό έχει συμβεί σε πολλές περιπτώσεις, με πρώτο παράδειγμα το 2006, όταν η Όκλαντ Σίτι (Minor Premier και Champion) και Γιάνγκχαρτ Μαναουάτου προκρίθηκαν, με την Καντέρμπερι Γιουνάιτεντ να χάνει το Μεγάλο Τελικό.
Δεν υπάρχουν χαμηλότερες κατηγορίες από την Πρέμιερσιπ, έτσι δεν υπάρχει προβιβασμός και υποβιβασμός, κάτι που ισχύει και με τα πρωταθλήματα στην Αυστραλία και στις Ηνωμένες Πολιτείες.
Εξωτερικοί σύνδεσμοι
Νέα Ζηλανδία Κατηγορία:Ποδόσφαιρο στη Νέα Ζηλανδία
Bullet for my Valentine
Οι Bullet For My Valentine (ή BFMV) είναι heavy metal συγκρότημα από το Μπρίτζεντ της Ουαλίας και δημιουργήθηκαν το 1998 από τον Ματ Τακ, τον βασικό κιθαρίστα Μάικλ "Πατζ" Πάτζετ, τον ντράμερ Μάικλ "Μουζ" Τόμας και τον τότε μπασίστα Νικ Κραντλ. Αρχικά λέγονταν Jeff Killed John και έπαιζαν τραγούδια των Metallica και Nirvana. Ηχογράφησαν έξι κομμάτια τα οποία δεν κυκλοφόρησαν ποτέ (επίσημα). Δύο από αυτά (Eye Spy και Nation to Nation) χρησιμοποίησαν αργότερα σε άλλα τραγούδια τους (Hit The Floor και Turn To Despair αντίστοιχα) ως Bullet For My Valentine. Οικονομικές δυσκολίες οδήγησαν στην αλλαγή του ονόματός τους, καθώς και της μουσικής τους κατεύθυνσης. Το 2002 το συγκρότημα εξασφάλισε μια συμφωνία για πέντε albums με την Sony BMG. Έχουν δηλώσει ότι η μουσική τους είναι επηρεασμένη από κλασσικά heavy metal συγκροτήματα, όπως οι Metallica, οι Iron Maiden, οι Megadeth, οι Slayer, οι Pantera κ.ά.
Το πρώτο τους άλμπουμ "The Poison" κυκλοφόρησε στις 3 Οκτωβρίου το 2005 στο Ηνωμένο Βασίλειο και στις 14 Φεβρουαρίου το 2006 στην Αμερική, ώστε να συμπίπτει με την ημέρα του Αγίου Βαλεντίνου. Το άλμπουμ μπήκε στο Billboard 200 στην Αμερική στο νούμερο 123 και έγινε χρυσό από την RIAA (Recording Industry Association of America). Έκαναν εμφανίσεις στο Download Festival και στο Kerrang! XXV και συμμετείχαν σε μία συναυλία στην Αμερική με τον Ρομπ Ζόμπι. Το δεύτερο album τους "Scream Aim Fire" κυκλοφόρησε στις 29 Ιανουαρίου το 2009 και μπήκε στο Billboard 200 στο νούμερο 4. Το τρίτο album "Fever" (26 Απριλίου 2010) μπήκε στην 3η θέση του Billboard 200. Το συγκρότημα έχει πουλήσει γύρω στα δύο εκατομμύρια albums σε όλο τον κόσμο.
Jeff Killed John και πρώτες κυκλοφορίες
Ως Jeff Killed John έπαιζαν τραγούδια των Metallica και Nirvana. Κυκλοφόρησαν ένα EP το 2002 με δύο τραγούδια (You/Play with Me). Την παραμονή της ηχογράφησής τους ο μπασίστας Nick έφυγε και αντικαταστάθηκε από τον Τζέισον Τζέιμς. Τότε μετονομάστηκαν σε Bullet For My Valentine και άλλαξαν το μουσικό τους στυλ σε thrash.
Η RoadRunner Records προσέφερε συμφωνία στους Bullet, όμως αυτοί προτίμησαν τη Sony BMG, επειδή θα τους ανοίγονταν περισσότερες πόρτες. Έβγαλαν ένα ομότιτλο EP με πέντε κομμάτια στις 15 Νοεμβρίου το 2004 στο Ηνωμένο Βασίλειο. Έπειτα κυκλοφόρησαν στις 22 Αυγούστου 2005 με την Trustkill Records και μόνο στην Αμερική το Hand Of Blood EP με τα πέντε κομμάτια του Bullet for my Valentine EP συν το "Four Words To Choke Upon". Οι κριτικές που δέχτηκαν ήταν και καλές και κακές.
The Poison (2005-2007)
Το πρώτο τους άλμπουμ "The Poison" κυκλοφόρησε στις 3 Οκτωβρίου 2005 στο Ηνωμένο Βασίλειο και στις 14 Φεβρουαρίου 2006 (Ημέρα Αγίου Βαλεντίνου) στις Ηνωμένες Πολιτείες. Έγινε χρυσό από την RIAA αφού πούλησε 500.000 αντίτυπα στην Αμερική. Τα singles αυτού του άλμπουμ που κυκλοφόρησαν ήταν τα: "Four Words To Choke Upon", "All These Things I Hate (Revolve Around Me)", "Tears Don't Fall" και "Suffocating Under Words Of Sorrow (What Can I Do)". Οι Bullet For My Valentine έκαναν περιοδείες σε όλο τον κόσμο για να αναδείξουν το νέο τους album και το 2005 έπαιξαν στο Download Festival, στο Snickers Stage (το 2006 μεταφέρθηκαν στο Main Stage.) Άλλες περιοδείες/εμφανίσεις τους ήταν με τους Metallica και Guns Ν' Roses το καλοκαίρι του 2006, στο φεστιβάλ Vans Warped Tour, στην περιοδεία του Kerrang! και στο "Earthday Birthday". Η συναυλία τους στην Ακαδημία του Μπρίξτον στο Λονδίνο (28 Ιανουαρίου 2006) ηχογραφήθηκε για το πρώτο τους live album "The Poison: Live at Brixton"
Scream Aim Fire (2007-2008)
Το δεύτερο album των Bullet For My Valentine κυκλοφόρησε στις 29 Ιανουαρίου του 2008 στην Αμερική και πούλησε 53.000 αντίτυπα από την πρώτη εβδομάδα. Μπήκε στο νούμερο 4 του Billboard 200. Τα singles του Scream Aim Fire ήταν τα: "Scream Aim Fire", "Waking The Demon" και "Hearts Burst Into Fire".
Για να στηρίξουν το άλμπουμ οι Bullet έκαναν περιοδείες στην Βόρεια Αμερική και την Αυστραλία την άνοιξη του 2008 για το Taste Of Chaos tour, μαζί με τους Atreyu, Blessthefall και Avenged Sevenfold. Άφησαν στη μέση την συναυλία στον Καναδά για να στηρίξουν την κόρη του Jay που νοσηλευόταν, αλλά ξαναεμφανίστηκαν στην Βόρεια Αμερική το καλοκαίρι του 2008 για το No Fear tour, μαζί με τους Bleeding Through, Cancer Bats και Black Tide. Έδωσαν σόλο συναυλίες στην Ευρώπη με supporters τους Bleeding Through, Lacuna Coil και Black Tide.
Το Δεκέμβριο του 2008, το Scream Aim Fire επανακυκλοφόρησε με 4 bonus-tracks που ηχογραφήθηκαν κατά τη διάρκεια της ηχογράφησης του άλμπουμ, αλλά με επαναηχογραφημένα φωνητικά.
Fever (2009-2011)
Για το Fever, ο Tuck έγραφε τους στίχους ταυτόχρονα με την μουσική. Δήλωσε πως το ανερχόμενο άλμπουμ θα είναι "πολύ πιο ώριμο, πολύ πιο κλασσικό. Θα αντέξει στο χρόνο περισσότερο από τα δύο προηγούμενα."
Κατά τη διάρκεια του καλοκαιριού του 2009, έκαναν περιοδείες στις ΗΠΑ με το Mayhem Festival, μαζί με τους Killswitch Engage, τους Slayer και τον Μέριλιν Μάνσον στη κύρια σκηνή. Επίσης εμφανίστηκαν στο Sonisphere tour του Ηνωμένου Βασιλείου στο Κνέμπουορθ ως επικεφαλής της δεύτερης σκηνής. Οι Bullet For My Valentine ήταν supporters των Big Four (Metallica, Megadeth, Slayer και Anthrax) στο Sonisphere Festival στην Αθήνα, στις 24 Ιουνίου 2010.
Το Fever κυκλοφόρησε στις 27 Απριλίου του 2010, με πρώτα singles τα: "Your Betrayal" (2 Μαρτίου) και "The last Fight" (19 Απριλίου).
Temper Temper (2012-13)
Στις 28 Ιανουαρίου 2011, ο Michael Paget δήλωσε ότι η ομάδα είχε ήδη σχεδιάσει αναλογίες για το επόμενο studio άλμπουμ και θα ακούγεται πολύ σαν το Fever. Ακολούθησε και δήλωσε ότι η μπάντα σχεδιάζει να έχει τα τραγούδια για αυτό που γράφτηκαν μέσα στο 2011 και θα ξεκινήσει την καταγραφή του άλμπουμ μέχρι το τέλος του έτους. Ένα ζευγάρι κομμάτια που απομένουν από τις συνεδρίες πυρετού μπορεί να γίνει ξανά, να ανακαταταχθεί και να ξαναγραφεί για τη νέα εγγραφή. Η μπάντα έπαιξε στο Uproar Festival 2011, μετά από την οποία άρχισαν να γράφουν υλικό για ένα τέταρτο άλμπουμ.
Το Bullet for My Valentine κυκλοφόρησε το κομμάτι "temper temper" στις 25 Νοεμβρίου στο Ηνωμένο Βασίλειο και στις 30 Οκτωβρίου σε όλο τον κόσμο σε όλους τους ψηφιακούς παρόχους. Το τραγούδι ερμηνεύθηκε ζωντανά από τη μπάντα τη Δευτέρα 22 Οκτωβρίου στη BBC Radio 1's Rock Week όπου εμφανίστηκαν στα στούντιο Maida Vale. Ανακοινώθηκε την ημέρα πριν από την παράσταση ότι το τέταρτο στούντιο άλμπουμ του συγκροτήματος θα ονομαζόταν επίσης Temper Temper. Η ημερομηνία κυκλοφορίας επιβεβαιώθηκε στις 12 Φεβρουαρίου 2013.
Η μπάντα άρχισε να περιοδεύει στην υποστήριξη του Temper Temper στις 10 Φεβρουαρίου 2013 και τελείωσε την περιοδεία στις 3 Νοεμβρίου 2013. Η δέκατη επίδειξη της περιοδείας, η οποία πραγματοποιήθηκε στην ακαδημία O2 της Μπέρμιγχαμ, κινηματογραφήθηκε από την ιστοσελίδα μουσικής βίντεο Moshcam.com.
Venom (2013-2015)
Σε συνέντευξή του, ο Matt Tuck δήλωσε ότι οι Bullet for My Valentine θα ξεκινήσει τη δουλειά του σε ένα νέο άλμπουμ πριν από την περιοδεία Rule Britannia που πραγματοποιήθηκε από την 1η Δεκεμβρίου 2013 μέχρι τις 6 Δεκεμβρίου 2013 στην οποία η μπάντα έπαιξε αρένες στη Βρετανία υποστηριζόμενη από Young Guns και Ζητώντας την Αλεξάνδρεια. Στη συνέντευξη ο Matt είπε επίσης ότι σκέφτηκαν να συνεργαστούν με τον Terry Date, ο οποίος έχει συνεργαστεί με μπάντες όπως η Pantera και η Deftones. Είπε επίσης ότι η ζώνη θα επαναφέρει τα thrash metal στοιχεία από το Scream Aim Fire.
Τον Νοέμβριο του 2013, το Bullet for My Valentine αποκάλυψε μέσω της σελίδας τους στο Facebook ότι εργάζονταν σε ένα νέο τραγούδι. Ένα σύντομο απόσπασμα του τραγουδιού, με τίτλο "Raising Hell," κυκλοφόρησε στο προφίλ αμπέλου του Matt Tuck τον 15ο. Το τραγούδι έγινε για πρώτη φορά τρεις μέρες αργότερα μέσω του Rock Show του BBC Radio 1. Διατέθηκε για streaming και ένα μουσικό βίντεο για το τραγούδι κυκλοφόρησε μια εβδομάδα αργότερα.
Το 2014, ο Matt ανακοίνωσε στο Twitter ότι η μπάντα εισέρχεται στο στούντιο για να γράψει ένα πέμπτο άλμπουμ. Στις 28 Αυγούστου, η μπάντα εμφανίστηκε σε παραφυσική τηλεοπτική εκπομπή Most Haunted για έρευνα στο Newton House στο Llandeilo, Carmarthenshire.
Σε συνέντευξη με τον Kerrang! στις 21 Ιανουαρίου 2015, ο Matt αποκάλυψε ότι το Bullet for My Valentine θα χτυπήσει το στούντιο τον επόμενο μήνα με τον παραγωγό Colin Richardson ο οποίος παρήγαγε τόσο το The Poison και το Scream Aim Fire, παρά τον Terry Date, ο οποίος ήταν ο προτεινόμενος παραγωγός αρχικά. Ο Tuck είπε επίσης ότι το πέμπτο τους άλμπουμ θα είναι το βαρύτερο άλμπουμ τους ακόμα. Στις 9 Φεβρουαρίου 2015, το Bullet για το My Valentine ανακοίνωσε την αποχώρηση του μπασίστα Jason James, προσθέτοντας ότι θα ανακοινώσουν ένα αντικαταστάτη όταν ένιωσαν "ο καιρός ήταν σωστός". Συνέχισαν να λένε ότι μέχρι την ανακοίνωση, θα ήταν απασχολημένοι και εστίασαν στην καταγραφή του νέου ρεκόρ τους.
Ανακοινώθηκε στη σελίδα Facebook του συγκροτήματος το 2015 ότι ένα νέο τραγούδι "No Way Out" θα έκανε το ντεμπούτο του στο BBC Radio 1 στις 17 Μαΐου 2015. Το συγκρότημα αποκάλυψε επίσης το πέμπτο studio άλμπουμ τους με τον τίτλο Venom και ο νέος τους μπασίστας θα ήταν ο Jamie Mathias, πρώην συγκρότημα Revoker. Το Venom τέθηκε για κυκλοφορία στις 14 Αυγούστου 2015, την ίδια μέρα ανακοίνωσε μια επεκτατική περιήγηση στο Ηνωμένο Βασίλειο. Επίσης αποκαλύφθηκε ότι το Bullet For My Valentine θα πρωταγωνιστεί στο φεστιβάλ Camden Rocks του Λονδίνου που θα λάβει χώρα στις 30 Μαΐου 2015.
Gravity και νέος drummer (2015-σήμερα)
Στα τέλη του 2017 ο Michael Thomas αντικαταστάθηκε από τον Jason Bowld με πλήρη απασχόληση.
Την 1η Απριλίου 2018, το Bullet for My Valentine έκανε το ντεμπούτο ενός νέου τραγουδιού "Over It" στο BBC Radio 1. Το τραγούδι είναι το πρώτο single από το έκτο studio άλμπουμ τους, Gravity, το οποίο επιβεβαιώθηκε για κυκλοφορία στις 29 Ιουνίου 2018.
Μουσικό στυλ και Επιρροές
Οι κριτικοί χαρακτηρίζουν τη μουσική τους σαν metalcore και heavy, αλλά οι ίδιοι υποστηρίζουν πως είναι hard rock με επιρροές από τη μέταλ. Συγκροτήματα που τους έχουν εμπνεύσει είναι οι Metallica, οι Annihilator, οι Pantera, οι Machine Head, οι Iron Maiden, οι Testament, οι Stuck Mojo, οι Slayer, οι Judas Priest και οι Megadeth.
Πηγές-Εξωτερικοί σύνδεσμοι
Κατηγορία:Ουαλικά heavy metal συγκροτήματα Κατηγορία:Νικητές Kerrang! Awards
Σφαίρα πλάσματος
Μια σφαίρα πλάσματος ή λάμπα πλάσματος επίσης και μπάλα πλάσματος είναι μια καθαρή γυάλινη σφαίρα γεμάτη με ένα μείγμα από διάφορα ευγενή αέρια με ένα ηλεκτρόδιο υψηλής τάσης στο κέντρο της σφαίρας. Ίνες πλάσματος εκτείνονται από το εσωτερικό ηλεκτρόδιο στο εξωτερικό γυάλινο μονωτή, δίνοντας την εμφάνιση των πολλαπλών ακτίνων του χρωματισμένου φωτός. Οι σφαίρες πλάσματος ήταν δημοφιλείς από την δεκαετία του 1980.
Η λάμπα πλάσματος εφευρέθηκε από τον Νίκολα Τέσλα, μετά τους πειραματισμούς του με τα ρεύματα υψηλής συχνότητας σε έναν άδειο γυάλινο σωλήνα με σκοπό την μελέτη των φαινομένων υψηλής τάσης, αλλά οι σύγχρονες εκδόσεις είναι γνωστό ότι σχεδιάστηκαν για πρώτη φορά από τον Μπιλ Πάρκερ. Ο Τέσλα έλεγε ότι αυτή η εφεύρεση είναι ένας αδρανής σωλήνας εκκένωσης αερίου. Ο σύγχρονος σχεδιασμός της σφαίρας πλάσματος αναπτύχθηκε στη συνέχεια από τον Bill Parker, φοιτητή στο MIT.
Περιγραφή
thumb|272x272px|Η επίδραση ενός αγώγιμου αντικειμένου(όπως ένα χέρι) σε άμεση γειτνίαση με το γυαλί της σφαίρα πλάσματος Αν και υπάρχουν πολλές παραλλαγές, ένας λαμπτήρας πλάσματος είναι συνήθως μία διαυγές γυάλινο σφαίρα γεμίσει με ένα μείγμα διαφόρων αερίων (συνηθέστερα νέον, ενίοτε με άλλα ευγενή αέρια όπως αργόν, ξένον και κρυπτόν) σε σχεδόν ατμοσφαιρική πίεση. Οδηγούνται από υψηλής συχνότητας εναλλασσόμενο ρεύμα ενέργειας σε περίπου 35 kHz, 2-5 kV. [1] Αυτή η ενέργεια προέρχεται από ένα χαμηλότερης τάσης DC τροφοδοτικό συνήθως συνδεδεμένη με το δίκτυο ηλεκτρικής ενέργειας, και ρέει μέσω ενός μετασχηματιστή υψηλής τάσης σε συνδυασμό με ένα ηλεκτρονικό κύκλωμα ταλαντωτή υψηλής συχνότητας που μαζί εξόδου υψηλής συχνότητας και υψηλής τάσης εναλλασσόμενου ρεύματος στο ηλεκτρόδιο. Ως εκ τούτου, το κύκλωμα μέσα στο ηλεκτρόδιο μπορεί να θεωρηθεί ως ένα εξειδικευμένο μετατροπέα ισχύος. Η υψηλής τάσης υψηλής συχνότητας, ή ενέργεια ραδιοσυχνοτήτων, μεταδίδεται στο αέριο εντός του σφαίρα μέσω ενός ηλεκτροδίου στο κέντρο της. Μια πολύ μικρότερες κοίλες γυάλινες σφαίρα μπορεί επίσης να χρησιμεύσει ως ένα ηλεκτρόδιο, όταν είναι γεμάτη με μεταλλικό μαλλί ή ένα αγώγιμο ρευστό που είναι σε επικοινωνία με την έξοδο του μετασχηματιστή. Στην περίπτωση αυτή, η ενέργεια ραδιοσυχνοτήτων έχει εισαχθεί εντός του μεγαλύτερου χώρου από χωρητική σύζευξη δεξιά μέσα από το γυαλί. Ίνες πλάσματος εκτείνονται από το εσωτερικό ηλεκτρόδιο στο εξωτερικό γυάλινο μονωτή, δίνοντας την εντύπωση ότι κινείται έλικες του χρωματισμένου φωτός μέσα στον όγκο του πλανήτη (βλ εκκένωσης κορώνας και ηλεκτρική εκκένωση αίγλης).
Μερικές σφαίρες έχουν ένα κουμπί ελέγχου που μεταβάλλει την ποσότητα της ενέργειας που πηγαίνει προς το κεντρικό ηλεκτρόδιο. Στην πολύ χαμηλότερη ρύθμιση που θα ανάψει (ή "απεργία") η σφαίρα, μια ενιαία κληματίδα (κεραυνών) σχηματίζεται. Κανάλι πλάσματος αυτό το ενιαίο κληματίδα που εμπλέκεται αρκετό χώρο για να μεταδώσει αυτό το εντυπωσιακό χαμηλότερη ενέργεια με τον έξω κόσμο μέσα από το γυαλί της σφαίρας. Καθώς η ισχύς αυξάνεται, η ικανότητα αυτού του μοναδικού διαύλου διασπάται και σε ένα δεύτερο (μορφές) κανάλι, έπειτα σε ένα τρίτο, και ούτω καθεξής. Οι έλικες καθένας ανταγωνίζονται να φτάσουν στην εσωτερική σφαίρα, ομοίως. Οι ενεργειακές ροές που ρέουν μέσα από όλα αυτά είναι της ίδιας πολικότητας, ώστε να απωθούνται ως σαν επιβαρύνσεις: Ένα λεπτό σκούρο όριο περιβάλλει κάθε ίχνος σχετικά με το εσωτερικό ηλεκτρόδιο.
Τοποθετώντας ένα άκρο του δακτύλου στο γυαλί δημιουργεί ένα κατάλληλο σημείο ώστε η ενέργεια να ρεύσει, επειδή το (αγώγιμο) ανθρώπινο σώμα (που έχει μη ωμική αντίσταση περίπου 1000 ohms σε θερμοκρασία δωματίου) είναι πιο εύκολα πολωμένο από το διηλεκτρικό υλικό γύρω από το ηλεκτρόδιο (δηλαδή η αερίου εντός της σφαίρας) παρέχει μια εναλλακτική διαδρομή εκκένωσης που έχει μικρότερη αντίσταση. Ως εκ τούτου, η ικανότητα το αγώγιμο μεγάλο σώμα να δεχθεί ενέργεια ραδιοσυχνοτήτων είναι μεγαλύτερη από εκείνη του περιβάλλοντος αέρα. Η διάθεση των Ίνες του πλάσματος εντός του πλανήτη ενέργεια θα ρέει κατά προτίμηση προς το καλύτερο δέκτη. Αυτή η ροή προκαλεί επίσης ένα ενιαίο νήμα, από την εσωτερική σφαίρα στο σημείο επαφής, για να γίνει πιο φωτεινό και πιο λεπτό. [1] Το νήμα είναι πιο φωτεινή, επειδή υπάρχει περισσότερο ρεύμα ρέει μέσα από αυτό και μέσα στο pF ικανότητα ή χωρητικότητα 150, παρουσιάζονται από ένα αντικείμενο, ένα αγώγιμο σώμα, το μέγεθος ενός ανθρώπου. Το νήμα είναι λεπτότερο επειδή τα μαγνητικά πεδία γύρω από αυτό, αυξάνεται από το τώρα-υψηλότερο ρεύμα που ρέει μέσα από αυτό, προκαλεί μια μαγνητοϋδροδυναμική αποτέλεσμα που ονομάζεται αυτο-εστίαση: το δικό μαγνητικά πεδία του καναλιού πλάσματος δημιουργήσει μια δύναμη που ενεργεί για να συμπιέσει το μέγεθος του ίδιου του καναλιού πλάσματος. Ένα μεγάλο μέρος της κίνησης των Ίνες οφείλεται στην θέρμανση του αερίου γύρω από το νήμα. Όταν αερίου κατά μήκος του νήματος θερμαίνεται, γίνεται όλο και πιο έντονη και ανεβαίνει, που φέρει το νήμα με αυτό. Εάν το νήμα εκφορτίζεται σε ένα σταθερό αντικείμενο (όπως ένα χέρι) στην πλευρά του πλανήτη, θα αρχίσει να παραμορφώνεται σε μία καμπυλωτή διαδρομή μεταξύ του κεντρικού ηλεκτροδίου και του αντικειμένου. Όταν η απόσταση μεταξύ του ηλεκτροδίου και του αντικειμένου γίνεται πάρα πολύ μεγάλη για να διατηρήσει, το νήμα θα σπάσει και ένα νέο νήμα θα μεταρρύθμιση μεταξύ του ηλεκτροδίου και του χεριού. (βλέπε επίσης σκάλα του Ιακώβ)
Ένα ηλεκτρικό ρεύμα που παράγεται σε οποιοδήποτε αγώγιμο αντικείμενο κοντά στην σφαίρα. Το γυαλί δρα ως διηλεκτρικό σε ένα πυκνωτή που σχηματίζεται μεταξύ του ιονισμένου αερίου και του χεριού.
Η σφαίρα παρασκευάζεται με άντληση όσο περισσότερου αέρα γίνεται. Η σφαίρα τότε ξαναγεμίζεται με Νέον σε πίεση όσο μία Ατμόσφαιρα. Εάν η ισχύς της ραδιοσυχνότητας είναι ενεργοποιημένη, αν ο πλανήτης «χτυπήσει» ή «ανάψει», τώρα, ολόκληρη η σφαίρα θα λάμπει από διάχυτο κόκκινο. Εάν προστεθεί λίγο Αργόν, τα νημάτια θα σχηματιστούν. Εάν προστεθεί ολίγο Ξένον, ανθοειδείς σχηματισμοί θα "ανθίσουν" στις άκρες των νημάτων. [Παραπομπή που απαιτείται]
Το διαθέσιμο για αγορά για μια Νέον επιγραφή κατάστημα Νέον έρχεται συχνά σε γυάλινες φιάλες στην πίεση μερικού κενού. Αυτά δεν μπορούν να χρησιμοποιηθούν για να γεμίσει μια σφαίρα. Δεξαμενές αερίου, το καθένα με ειδικές, σωστή, ρυθμιστή πίεσης και την τοποθέτησή, απαιτούνται: ένα για καθένα από τα αέρια που εμπλέκονται.
Από τα άλλα ευγενή αέρια, το Ραδόνιο είναι ραδιενεργό, το Ήλιον δραπετεύει μέσα από το γυαλί σχετικά γρήγορα, και το Κρυπτόν είναι αρκετά ακριβό. Μπορούν να χρησιμοποιηθούν και άλλα αέρια. Μοριακά αέρια μπορούν να διαχωριστούν από το πλάσμα.
Ιστορία
Στην πατέντα US 0514170 ("πυρακτώσεως Electric Light", 6 Φλεβάρη του 1894), ο Τέσλα περιγράφει μια λάμπα πλάσματος. Αυτό το δίπλωμα ευρεσιτεχνίας είναι ένας από τους πρώτους λαμπτήρες εκκένωσης υψηλής έντασης. Ο Τέσλα χρησιμοποίησε μια λάμπα πυρακτώσεως τύπου γλόμπου της λάμπας με ένα ενιαίο εσωτερικό αγώγιμο στοιχείο με ρεύματα υψηλής τάσης από ένα πηνίο του Τέσλα. Κέρδισε προστασία των διπλωμάτων ευρεσιτεχνίας σε μια συγκεκριμένη μορφή του φανού στον οποίο ένα φως δινόταν σε ένα μικρό σώμα ή το κουμπί από πυρίμαχο υλικό υποστηρίζεται από έναν αγωγό που εισέρχονται σε πολύ μεγάλο βαθμό εξαντλεί την σφαίρα και τον δέκτη. Ο Τέσλα ονόμασε την εφεύρεση του, της μονής λυχνίας τερματικό, ή, αργότερα, η "αδρανούς αερίου απαλλαγή σωλήνα".
Το στυλ Groundstar του σφαίρα πλάσματος δημιουργήθηκε από τον James Falk και διατίθενται στην αγορά για τους συλλέκτες και τα μουσεία επιστήμης στη δεκαετία του 1970 και του 1980.
Η τεχνολογία που απαιτείται για τη διαμόρφωση μείγματα αερίων που χρησιμοποιούνται σε σφαίρες πλάσματος σήμερα, δεν ήταν διαθέσιμη την εποχή του Τέσλα. Οι σημερινοί λαμπτήρες συνήθως χρησιμοποιούν συνδυασμούς ξένον, κρυπτόν και νέον, αν και άλλα αέρια μπορούν να χρησιμοποιηθούν επίσης. Αυτά τα μείγματα αερίων, μαζί με διάφορα σχήματα του γυαλιού και ολοκληρωμένων κυκλωμάτων με γνώμονα τα ηλεκτρονικά, δημιουργούν τα ζωηρά χρώματα, το εύρος των κινήσεων και τα πολύπλοκα μοτίβα που εμφανίζονται σε σφαίρες πλάσματος σήμερα.
Εφαρμογές
Λαμπτήρες πλάσματος χρησιμοποιούνται κυρίως ως περίεργα παιχνίδια για τα μοναδικά εφέ φωτισμού τους και τα «κόλπα» που μπορούν να εκτελεστούν σε αυτούς από τους χρήστες κουνώντας τα χέρια τους γύρω τους. Θα μπορούσαν επίσης να αποτελούν μέρος του εργαστηριακού εξοπλισμού ενός σχολείου για λόγους επίδειξης. Δεν χρησιμοποιούνται συνήθως για γενικό φωτισμό. Ωστόσο τα τελευταία χρόνια, ορισμένα καινοτόμα καταστήματα έχουν αρχίσει να πωλούν μια λάμπα νυκτός πλάσματος που μπορεί να χωρέσει σε μια τυπική πρίζα.
Κίνδυνοι
Φέρνοντας αγώγιμα υλικά ή ηλεκτρονικές συσκευές κοντά σε μια σφαίρα πλάσματος μπορεί να υπερθερμανθεί το γυαλί. Η ενέργεια ραδιοσυχνότητας υψηλής τάσης συνδέεται με τους μέσα από τον κόσμο μπορεί να προκαλέσει ήπιο ηλεκτρικό σοκ, ακόμη και μέσω ενός προστατευτικό πλαστικό περίβλημα. Το πεδίο ραδιοσυχνοτήτων που παράγεται από λαμπτήρες πλάσματος μπορεί να επηρεάσει τη λειτουργία του touchpads που χρησιμοποιείται σε φορητούς υπολογιστές, συσκευές αναπαραγωγής ψηφιακού ήχου, κινητά τηλέφωνα, καθώς και άλλες παρόμοιες συσκευές. Ορισμένοι τύποι μπορεί να εκπέμπουν επαρκείς παρεμβολές ραδιοσυχνοτήτων(RFI), ώστε να παρεμβαίνουν σε ασύρματα τηλέφωνα και συσκευές Wi-Fi αρκετά μέτρα μακριά.
Εάν ένα αλουμινόχαρτο τοποθετείται στη σφαίρα, η χωρητική σύζευξη μπορεί να μεταφέρει αρκετό ρεύμα μέσα από το φύλλο για να δώσει ένα μικρό κεραυνό καίγοντας η ανάβοντας μια μικρή λάμπα που συνδέεται με τη γείωση. Αυτό είναι δυνατό επειδή το γυαλί της σφαίρας δρα ως διηλεκτρικός πυκνωτής: το εσωτερικό του λαμπτήρα δρα ως μία πλάκα, και κάθε αγώγιμο αντικείμενο στις εξωτερικές δρα ως την άλλη πλάκα του πυκνωτή. Αυτό είναι επικίνδυνο να το κάνουμε, μπορεί να προκαλέσει καταστροφές, και παρουσιάζει κίνδυνο πυρκαγιάς.
Παραπομπές
Κατηγορία:Φυσική πλάσματος
Αρτασάρ
Το Αρτασάρ (αρμενικά: Արտաշար) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,444 κατοίκους.
1500
Η τρέχουσα σελίδα αφορά το έτος 1500 κατά το Γρηγοριανό ημερολόγιο
Θάνατοι
Κατηγορία:Έτη
Κλερμόν-λ'Ερώ
Το Κλερμόν-λ'Ερώ (γαλλικά: Clermont-l'Hérault, οξιτανικά: Clarmont d'Erau) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κλερμονταί (γαλλικά: Clermontais).
Παραπομπές
Κατηγορία:Κοινότητες του Ερώ
Ιερουργικόν
Με το επίσημο όνομα ιερουργικόν φερόταν παλαιότερα ειδικό σήμα (σημαία) που υψωνόταν στα πλοία κατά τη διάρκεια τέλεσης επ΄ αυτών Θείας Ευχαριστίας ή άλλης τυχόν λειτουργίας ή μυστηρίου. Το σήμα αυτό παρέμενε επηρμένο μέχρι το τέλος της λειτουργίας, όπου κατά το διάστημα αυτό σταματούσαν οποιεσδήποτε άλλες κινήσεις στο πλοίο καθώς και η επιβίβαση ή αποβίβαση ("εν όρμω").
Χαρτονόμισμα 50 ευρώ
Το χαρτονόμισμα 50 ευρώ (€50) είναι η τέταρτη υψηλότερη αξία τραπεζογραμματίων ευρώ και χρησιμοποιείται από την εισαγωγή του ευρώ (σε μορφή μετρητών) το 2002. Το χαρτονόμισμα χρησιμοποιείται σε 23 χώρες που έχουν το ευρώ σαν το μοναδικό τους νόμισμα (με τις 22 να το έχουν υιοθετήσει επίσημα), με πληθυσμό περίπου 343 εκατομμύρια.
Εξωτερικοί σύνδεσμοι
Κατηγορία:Τραπεζογραμμάτια ευρώ
Δανική γλώσσα
Η δανική γλώσσα (dansk) ανήκει στις βόρειες (αποκαλούμενες επίσης σκανδιναβικές γλώσσες), υποομάδα του γερμανικού κλάδου των ινδοευρωπαϊκών γλωσσών. Ομιλείται από 6 εκατ. ανθρώπους περίπου, κυρίως στη Δανία ανάμεσα στους οποίους περιλαμβάνονται 50.000 άτομα στα βόρεια τμήματα του Σλέσβιχ-Χόλσταϊν στη Γερμανία, όπου βρίσκεται υπό το καθεστώς μειονοτικής γλώσσας. Η Δανική γλώσσα έχει καθεστώς επίσημης γλώσσας σε σχολεία των πρώην δανικών αποικιών, της Γροιλανδίας και των νήσων Φερόες, που απολαμβάνουν πλέον καθεστώς σχετικής αυτονομίας. Στην Ισλανδία, που ήταν τμήμα της Δανίας έως το 1944, η δανική γλώσσα είναι η δεύτερη ξένη γλώσσα που διδάσκεται στα σχολεία.
Η γλώσσα άρχισε να προβάλλει από την αρχαία σκανδιναβική γλώσσα περίπου κατά τον 13ο αιώνα ξεχωρίζοντας από τις άλλες σκανδιναβικές εθνικές γλώσσες (πρώτη μετάφραση της Βίβλου το 1550) με τη διαμόρφωση διακριτής ορθογραφίας, διαφορετικής από εκείνη της Σουηδικής. Ωστόσο, η γραπτή μορφή της γλώσσας είναι ευκολότερα κατανοητή από τους Σουηδούς, παρά η προφορική εκφορά της. Η σύγχρονη δανική χαρακτηρίζεται από μια έντονη ροπή ελάττωσης πολλών ήχων ιδιαίτερα δύσκολων να κατανοηθούν και να προφερθούν από αλλοδαπούς ομιλητές.
Εξωτερικοί σύνδεσμοι
Κατηγορία:Γλώσσες των Φερόων Νήσων Κατηγορία:Γλώσσες της Δανίας Κατηγορία:Γλώσσες της Νορβηγίας Κατηγορία:Γλώσσες της Γερμανίας Κατηγορία:Γλώσσες της Γροιλανδίας Κατηγορία:Γλώσσες της Ισλανδίας Κατηγορία:Γλώσσες της Σουηδίας
Κρατικός Αερολιμένας Καστελλίου
Το Στρατιωτικό Αεροδρόμιο Καστελλίου (συντομογραφίες: ICAO: LGTL, ΥΠΑ: ΚΑΤΛ) είναι στρατιωτικό αεροδρόμιο που βρίσκεται στο Καστέλλι, στο νομό Ηρακλείου.
Το Αεροδρόμιο βρίσκεται σε υψόμετρο 360 μέτρων (1.180 πόδια) από τη στάθμη της θάλασσας.
Στην ίδια περιοχή, παραπλεύρως του στρατιωτικού αεροδρομίου, αναμένεται να κατασκευαστεί ο Νέος Διεθνής Αερολιμένας Ηρακλείου Κρήτης ο οποίος και θα αντικαταστήσει τον υφιστάμενο Κρατικό Αερολιμένα Ηρακλείου «Νίκος Καζαντζάκης». Η έναρξη λειτουργίας είναι προγραμματισμένη για τον Μάιο του 2025.
Σε μελέτη της Περιφέρειας Κρήτης, προβλέπεται η σιδηροδρομική σύνδεση του Ηρακλείου με τον νέο αερολιμένα.
Παραπομπές
Κατηγορία:Στρατιωτικά αεροδρόμια στην Ελλάδα Κατηγορία:Νομός Ηρακλείου
Ηλίας Πουρσανίδης
Ο Ηλίας Πουρσανίδης (γενν. Αθήνα, 13 Απριλίου 1972) είναι Έλληνας πρώην διεθνής ποδοσφαιριστής και επιχειρηματίας, ο οποίος αγωνιζόταν στη θέση του αμυντικού μέσου.
Σε συλλογικό επίπεδο
Στην ομάδα του Ηρακλείου παρέμεινε μέχρι το 1997, για να ακολουθήσει η μεταγραφή του στον Ολυμπιακό του Ντούσαν Μπάγεβιτς. Αγωνίστηκε στη σπουδαία ομάδα των «ερυθρολεύκων», με την οποία κατέκτησε τον τίτλο του πρωταθλητή και στις έξι περιόδους που αγωνίστηκε εκεί.
Το 2003 μεταγράφηκε στον Ηρακλή όπου και αγωνίστηκε μέχρι το 2008.
Αϊγκεσάτ (Αρμαβίρ)
Το Αϊγκεσάτ (αρμενικά: Այգեշատ, έως το 1950 γνωστό ως Γουζιγκιντάν ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 2,064 κατοίκους.
Ηλίας Πουρσανίδης
Επιχειρηματική πορεία
Έπειτα από την ποδοσφαιρική του καριέρα προχώρησε στο άνοιγμα διαφόρων franchise καταστημάτων Goody’s στην Πελοπόννησο, ενώ παράλληλα ασχολείται και με τη γνωστή οικογενειακή βιομηχανία της συζύγου του Τόμπρας ΑΕ στο Ναύπλιο.
Αϊγκεσάτ (Αρμαβίρ)
Παραπομπές
Κατηγορία:Αγροτικές κοινότητες του Αρμαβίρ
Ηλίας Πουρσανίδης
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές ΟΦΗ Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Εθνικής Ελλάδος Κατηγορία:Αμυντικοί ποδοσφαιριστές Κατηγορία:Ποδοσφαιριστές Α.Ο. Χαϊδαρίου
Κολομπιέρ-συρ-Ορμπ
Το Κολομπιέρ-συρ-Ορμπ (γαλλικά: Colombières-sur-Orb, οξιτανικά: Colombièiras d'Òrb) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κολομπιερουά (γαλλικά: Colombiérois).
Εξωτερικοί σύνδεσμοι
Κατηγορία:Κοινότητες του Ερώ
Κύπελλο Νέας Ζηλανδίας (ποδόσφαιρο ανδρών)
Μεταξύ 1970 και 2003, όταν διεξαγόταν το εθνικό πρωτάθλημα μεταξύ των κορυφαίων συλλόγων της χώρας, οι ομάδες του πρωταθλήματος λάμβαναν μέρος στις επόμενες φάσεις της διοργάνωσης του κυπέλλου. Πλέον το Πρωτάθλημα Νέας Ζηλανδίας, το οποίο αντικατέστησε το εν λόγω πρωτάθλημα, διεξάγεται μεταξύ δικαιοδόχων (franchise) ομάδων και όχι παραδοσιακών συλλόγων και οι δικαιοδόχες αυτές ομάδες δε λαμβάνουν μέρος στο Τσάταμ Καπ.
Εξωτερικοί σύνδεσμοι
Νέα Ζηλανδία Κατηγορία:Ποδόσφαιρο στη Νέα Ζηλανδία
Πεουαχό
thumb|200px|left|Το άγαλμα της «Μανουελίτα», η χελώνα. Το Πεουαχό (ισπανικά: Pehuajó, ισπανική προφορά ΔΦΑ : [pewaˈxo]) είναι πόλη στο Παρτίδο Πεουαχό (Περιφέρεια Πεουαχό) στην επαρχία του Μπουένος Άιρες, Αργεντινή. Το Παρτίδο έχει περίπου 38.400 κατοίκους σύμφωνα με την απογραφή του 2001. Το όνομα αυτής της πόλης είναι διάσημο στην Αργεντινή λόγω του τραγουδιού της Μαρία Ελένα Γουάλς «Μανουελίτα», για μια περιπετειώδη χελώνα, ένα ερειπωμένο άγαλμα του σκυροδέματος της Μανουελίτα βρίσκεται ακριβώς έξω από την πόλη.
Εξωτερικοί σύνδεσμοι
Κατηγορία:Πόλεις της Αργεντινής
1501
Η τρέχουσα σελίδα αφορά το έτος 1501 κατά το Γρηγοριανό ημερολόγιο
Θάνατοι
Κατηγορία:Έτη
Νυχτερινά, Op. 37 (Σοπέν)
Τα Nocturnes, Op. 37 είναι δύο νυχτερινά του Φρεντερίκ Σοπέν, που γράφτηκαν και δημοσιεύτηκαν το 1840. Παρόλα αυτά, υπάρχει μία άποψη ότι το δεύτερο νυχτερινό του Op. 37, γράφτηκε το 1839, ήτοι κατά την παραμονή του συνθέτη, στη Μαγιόρκα, με τη Γεωργία Σάνδη. Ωστόσο, κανένα από τα δύο νυχτερινά δεν διέθετε αφιέρωση. Το σετ αυτό των νυχτερινών του Σοπέν, θεωρείται ένα από τα καλύτερα του.
Το πρώτο νυχτερινό είναι γραμμένο σε Σολ ελάσσονα, σε andante sostenuto, 4/4. Το έργο διαθέτει συνολικά 91 μέτρα και ακολουθεί την τριαδική δομή. Ο Τζέιμς Φρίσκιν, θεωρεί πως το εν λόγω νυχτερινό είναι ένα από τα πιο απλά του Σοπέν, έχοντας δε ομοιότητες και με το Op. 15, No. 3. Το δεύτερο νυχτερινό είναι γραμμένο σε Σολ μείζονα, με τέμπο andantino, 6/8. Και τα δύο μαζί, διαρκούν περίπου 13 λεπτά.
Εξωτερικοί σύνδεσμοι
*37 Κατηγορία:Συνθέσεις του 1840 Κατηγορία:Συνθέσεις σε Σολ ελάσσονα Κατηγορία:Συνθέσεις σε Σολ μείζονα
Ευθύμης Μπίλιος
Ο Ευθύμης Μπίλιος, γνωστός και ως απλά Ευθύμης, είναι Έλληνας ράπερ και μέλος του συγκροτήματος Αρτέμης/Ευθύμης. Υπήρξε επίσης και μέλος του συγκροτήματος Terror X Crew.
Πρώτα χρόνια και Terror X Crew
Ο Ευθύμης γεννήθηκε στην Καλογρέζα Αττικής και από μικρή ηλικία είχε έρθει σε επαφή με την hip hop κουλτούρα. Οι Terror X Crew ξεκίνησαν ως γκράφιτι crew το 1989. Το 1992 ο Ευθύμης, μαζί με τον Αρτέμη Φανουργιάκη, γνώρισαν τον Χρυσοβαλάντη Στραβαλέξη και δημιούργησαν το συγκρότημα. Το 1995 έχουν την πρώτη τους κυκλοφορία, το ομώνυμο maxi single/EP Terror X Crew, μια κυκλοφορία που έγινε από την ανεξάρτητη δισκογραφική εταιρεία Studio II Records. Μετά από 10.000 πωλήσεις σε σύντομο χρονικό διάστημα το συγκρότημα αφήνει τη Studio II για την FM Records. Από τη νέα τους εταιρεία κυκλοφορεί το 1997 το πρώτο τους άλμπουμ μεγάλης διάρκειας, το Η Πόλις Εάλω. Το 1999 ακολουθεί το Η γεύση του μένους που όπως και το Η πόλις εάλω έγιναν χρυσοί δίσκοι. Το 2001 κυκλοφορούν τον δίσκο Έσσεται Ήμαρ που ήταν και ο τελευταίος τους. Μετά από αυτόν τον δίσκο το συγκρότημα διαλύθηκε.
Επιστροφή και Αρτέμης/Ευθύμης
Οι δυο MCs, μετά τη διάλυση των Terror X Crew, κι έπειτα από μικρό διάλειμμα, επέστρεψαν με την κυκλοφορία του δίσκου Εγείρεσθε, Άγωμεν Εντεύθεν. Ως συγκρότημα με τους Αρτέμη/Ευθύμη, έχει πειραματιστεί σε διάφορα είδη μουσικής, ξεφεύγοντας από τον χαρακτηριστικό ήχο του hip hop, για παράδειγμα: electro, metal κτλ. Ως Αρτέμης/Ευθύμης κυκλοφόρησαν άλλον έναν δίσκο.
Σόλο καριέρα
Ο πρώτος προσωπικός δίσκος του Ευθύμη κυκλοφόρησε μέσα από το προσωπικό του κανάλι στο YouTube στις 21 Μαρτίου του 2015 και έχει τίτλο Εκδοχή Έψιλον.
Δισκογραφία
Με Terror X Crew Με Αρτέμης Ευθύμης Σόλο
Εξωτερικοί σύνδεσμοι
Κατηγορία:Έλληνες ράπερ Κατηγορία:Έλληνες στιχουργοί
Γάιος Αυρήλιος Κόττα
Ο Γάιος Αυρήλιος Κόττα επίσης Κάιος Αυρήλιος Κόττα (124–73 ΠΚΕ) ήταν Ρωμαίος πολιτικός, ρήτορας, ιερέας και ακαδημαϊκός σκεπτικιστής. Δεν πρέπει να συγχέεται με τον Γάιο Αυρήλιο Κόττα που ήταν δύο φορές πρόξενος τον 3ο αιώνα ΠΚΕ.
Βίος
Γεννημένος το 124 ΠΚΕ, ήταν θείος του Ιουλίου Καίσαρα μέσω της μητέρας του Καίσαρα, της Αυρηλίας. Το 92 ΠΚΕ υπερασπίστηκε τον θείο του Πούμπλιο Ρουτίλιο Ρούφο (Publius Rutilius Rufus), ο οποίος είχε κατηγορηθεί άδικα για εκβιασμό στην Ασία. Είχε στενές σχέσεις με τον τριβούνο Μάρκο Λίβιο Δρούσο, ο οποίος δολοφονήθηκε το 91 ΠΚΕ και την ίδια χρονιά ήταν ανεπιτυχής υποψήφιος για το τριβουνάτο. Λίγο αργότερα διώχθηκε με τον νόμο lex Varia, τον νόμο που προτάθηκε από τον Κουίντο Βάριο Σεβέρο, ο οποίος στρεφόταν εναντίον όλων όσοι είχαν υποστηρίξει με οποιονδήποτε τρόπο τους Ιταλούς εναντίον της Ρώμης. Προκειμένου να αποφύγει την καταδίκη, αυτοεξορίστηκε.
Δεν επέστρεψε παρά το 82 ΠΚΕ, κατά τη διάρκεια της δικτατορίας του Λούκιου Κορνήλιου Σύλλα. Πιθανώς πολέμησε το 80 ΠΚΕ ως πρώην προπραίτωρ ανεπιτυχώς εναντίον του Κουίντου Σερτόριου. Το 75 ως πρόξενος και προκάλεσε την εχθρότητα των optimates (βελτίστων) φέρνοντας έναν νόμο που κατάργησε τον αποκλεισμό των πληβείων από την κατοχή ανώτερων δικαστικών θέσεων. Ένας άλλος νόμος de judiciis privatis, για τον οποίο τίποτα δεν είναι γνωστό, καταργήθηκε από τον αδελφό του Λεύκιο Κόττα. Ο Κόττα κατέκτησε την επαρχία της Γαλατίας και του αποδόθηκε θρίαμβος για κάποια νίκη για την οποία δεν έχουμε λεπτομέρειες. Την ίδια μέρα πριν από τον εορτασμό του, μια παλιά πληγή τον οδήγησε στον θάνατο.
Σύμφωνα με τον Κικέρωνα, ο Πούπλιος Σουλπίκιος Ρούφος και ο Κόττα ήταν οι καλύτεροι ρήτορες της εποχής τους. Φυσικά ανίκανος να ανέβει στα παθιασμένα ύψη της ρητορικής, οι επιτυχίες του Κόττα οφείλονταν κυρίως στην έρευνα του για τα γεγονότα. Τηρούσε αυστηρά τα ουσιαστικά της υπόθεσης και απέφευγε κάθε άσχετη παρεκτροπή. Το στυλ του ήταν καθαρό και απλό. Παρουσιάζεται από τον Κικέρωνα ως συνομιλητής στο De Oratore και στο De Natura Deorum (iii.), ως υποστηρικτής των αρχών της Νέας Ακαδημίας. Τα σπαράγματα του Σαλλούστιου περιέχουν την ουσία μιας ομιλίας που εκφωνήθηκε από τον Κόττα προκειμένου να κατευνάσει τη λαϊκή οργή για τις ελλιπείς προμήθειες καλαμποκιού.
Αναφορές
Κατηγορία:Ρωμαίοι πολιτικοί Κατηγορία:Ρωμαίοι ρήτορες
Αϊγκεβάν
Το Αϊγκεβάν (αρμενικά: Այգեվան, παλαιότερα γνωστό ως Ντζερτζινσκί) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,638 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Τενέσιο
Το χημικό στοιχείο Τενέσιο (τέως Ουνουνσέπτιο ή Ununseptium) είναι ένα αλογόνο με ατομικό αριθμό 117 με σύμβολο το Ts. Το στοιχείο αυτό είναι το προτελευταίο που έχει ανακαλυφθεί, από ομάδα Ρώσων επιστημόνων.
6 άτομα δύο γειτονικών ισοτόπων του Τενεσίου έχουν ανιχνευθεί (294-Ts & 293-Ts), τα οποία υπέστησαν διάσπαση προς άγνωστα -μέχρι τότε- ισότοπα ελαφρύτερων στοιχείων.
Εξωτερικοί σύνδεσμοι
Κατηγορία:Αλογόνα
Κύπελλο Ελλάδας πετοσφαίρισης ανδρών 2003-2004
Το κύπελλο Ελλάδας πετοσφαίρισης ανδρών 2003-2004, διεξήχθη για δεύτερη συνεχόμενη χρονιά υπό τη μορφή Φάιναλ-8, το οποίο έγινε στην Ορεστιάδα από 18 έως 21 Φεβρουαρίου. Συμμετείχαν οι ομάδες που κατέλαβαν τις οκτώ πρώτες θέσεις στο τέλος του Α' γύρου του πρωταθλήματος. Κυπελλούχος αναδείχθηκε ο Ηρακλής Θεσσαλονίκης για τρίτη φορά στην ιστορία του. Πολυτιμότερος Παίκτης (MVP) αναδείχθηκε ο Νικολάι Ζελιάσκοφ.
Προημιτελικοί
18 Φεβρουαρίου 2004
19 Φεβρουαρίου 2004
Ημιτελικοί
20 Φεβρουαρίου 2004
Τελικός
Ο τελικός διεξήχθη στις 21 Φεβρουαρίου 2004 στην Ορεστιάδα, στο Γυμναστήριο «Νίκος Σαμαράς». Ο Ηρακλής Θεσσαλονίκης επεκράτησε με 3−1 του Ολυμπιακού Πειραιώς και κατέκτησε το 3ο κύπελλο στην ιστορία του.
Εξωτερικοί σύνδεσμοι - Πηγές
2003 2004 Κυπελλο Ελλαδας Πετοσφαιρισης Ανδρων 2003 2004 Κυπελλο Ελλαδας Πετοσφαιρισης Ανδρων 2003 2004
Κολομπιέ (Ερώ)
Το Κολομπιέ (γαλλικά: Colombiers, οξιτανικά: Colombièrs) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κολομπιεραίν (γαλλικά: Colombiérains).
Εξωτερικοί σύνδεσμοι
Κατηγορία:Κοινότητες του Ερώ
Γεώργιος (στρατηγός)
Ο Γεώργιος ήταν βυζαντινός στρατηγός, αρμενικής καταγωγής, κατά τον 7ο αιώνα που αυτομόλησε στους άραβες.